**Zápisnica zo zasadnutia OZ zo dňa 20. 07. 2017**

Prítomní poslanci: 5

Neprítomný: 2

Ostatní: podľa prez. listiny (príloha)

**Rokovanie**:

1. Predsedajúci – starosta obce privítal o 18.15 hod. poslancov a ostatných prítomných. Skonštatoval, že prítomných poslancov je nadpolovičná väčšina, obecné zastupiteľstvo je spôsobilé rokovať a uznášať sa.

Starosta za zapisovateľku určil – Zuzanu Michalcovú, za overovateľov zápisnice: M. Michalec a R. Gabaj.

1. Starosta obce predniesol program rokovania

Program (podľa pozvánky):

1. Určenie zapisovateľa a overovateľov zápisnice.
2. Schválenie programu.
3. Odsúhlasenie cenovej ponuky na odpredaj nehnuteľnosti vo vlastníctve obce Fačkov ( stavba č. 240, Budova zdravotníckeho a sociálneho zariadenia, postavená na pozemku KNC č. 939/1 k. ú. Fačkov
4. Schválenie Návrhu Zmeny a Doplnku č. 2 Územného plánu obce Fačkov
5. Schválenie dokladov k zabezpečeniu spolufinancovania projektu ,, Z Malej Fatry do Bielych Karpát“.
6. Rozpočtové opatrenie č. 9, 10
7. Rôzne
8. Diskusia
9. Záver

, ktorý poslanci bez pripomienok schválili.

3.Odsúhlasenie cenovej ponuky na odpredaj nehnuteľnosti vo vlastníctve obce Fačkov( stavba č. 240, Budova zdravotníckeho a sociálneho zariadenia, postavená na pozemku KNC č. 939/1 k. ú. Fačkov

Poslancom bola postúpená Zápisnica zo zasadnutiam menovanej komisie ( poslanci OZ ako aj starosta) na vyhodnotenie súťažných návrhov vyhlásenej opakovanej VOS Obcou Fačkov na podávanie návrhov na uzatvorenie kúpnej zmluvy o prevode vlastníctva majetku obce Fačkov zo dňa 13.06.2017 v ktorej sa konštatuje, že v stanovenej lehote bol predložený 1 súťažný návrh. Na základe stanoveného dolného limitu na rokovanie o cenovej ponuke z úrovne OZ Fačkov ( nie nižšie ako 35000€ ) a že nehnuteľnosť sa využije len na rekonštrukciu na bytový dom, komisia skonštatovala, že tieto podmienky splnil predkladateľ: KP Solár, s. r. o., Sad SNP 663/18 Žilina.

**Návrh uznesenia OZ:**

1. **berie na vedomie**

zápis zo zasadnutia komisie zo dňa 13.06.2017na vyhodnotenie súťažných návrhov vyhlásenej opakovanej obchodnej verejnej súťaže obcou Fačkov na podávanie návrhov na uzatvorenie kúpnej zmluvy o prevode vlastníctva majetku obce k nehnuteľnosti : stavba č.240, Budova zdravotníckeho a sociálneho zariadenia, stojaca na pozemku KNC č.939/1 k. ú. Fačkov

1. **schvaľuje**

prijatie cenovej ponuky od predkladateľa KP Solár s. r. o., Sad SNP 663/18, 010 01 IČO: 4566944, ktorý sa zaväzuje zaplatiť predávajúcemu cenu 35001 € za Budovu zdravotníckeho a sociálneho zariadenia č. 240, na pozemku KNC č.939/1 k. ú. Fačkov a previesť rekonštrukciu na bytový dom.

**Hlasovanie:**

|  |  |  |  |
| --- | --- | --- | --- |
| ZA: **5** | | PROTI: **0** | ZDRŽAL SA: **0** |
| Rastislav Gabaj  Tomáš Ligas | Milan Michalec  Rastislav Hollý  Ing. Lukáš Baroš |  |  |

**Uznesenie BOLO schválené**

**Návrh uznesenia OZ:**

**schvaľuje**

Návrh kúpnej zmluvy o prevode vlastníctva majetku obce Fačkov IČO 00321265, uzatvorenej na základe výsledkov obchodnej verejnej súťaže podľa ustanovenia § 588 a nasl. Občianského zákonníka v spojení s ustanovením § 9a ods. 1 písm. a) zákona č. 138/1991 ZB. o majetku obcí v znení neskorších predpisov. Obec Fačkov touto zmluvou predáva za vysúťaženu cenu 35001€ ( slovom: tridsaťpäťtisícjedno eur) do bezpodielového vlastníctva kupujucého, KP Solár, s. r. o. so sídlom Sad SNP 663/18, 010 01 Žilina, IČO: 45626 944, IČ DPH : SK2023067420, nehnuteľnosť v katastrálnom území obce Fačkov, zapísané v katastri nehnuteľností na Okresnom úrade Žilina, katastrálnom odbore na liste vlastníctva 1 vedenom pre okres Žilina, obec Fačkov, katastrálne územie Fačkov:

**Stavbu domu súpisné číslo 240 ( Budova zdravotníckeho a sociálneho zariadenia) v majetku obce Fačkov, postavenom na KNC parcele č. 939/1 v katastrálnom území Fačkov.**

**Hlasovanie:**

|  |  |  |  |
| --- | --- | --- | --- |
| ZA: **5** | | PROTI: **0** | ZDRŽAL SA: **0** |
| Rastislav Gabaj  Tomáš Ligas | Milan Michalec  Rastislav Hollý  Ing. Lukáš Baroš |  |  |

**Uznesenie BOLO schválené**

*4.Schválenie návrhu Zmeny a Doplnku č. 2 Územného plánu obce Fačkov*

Starosta oboznámil poslancov so správou o vyhodnotení pripomienkového konania a postupu obstarávania Zmeny a Doplnku č. 2 Územného plánu obce Fačkov, ktorú vyhotovil Ing. arch. Ján Burian. Po dlhšej diskusii dal starosta hlasovať.

**Návrh uznesenia OZ:**

1. **Konštatuje, že**
2. Návrh Zmeny a doplnku č. 2 Územného plánu obce Fačkov bol po dobu 30 dní zverejnený spôsobom v mieste obvyklým a prerokovaný s dotknutými orgánmi štátnej správy, samosprávy, právnickými a fyzickými osobami v súlade s ustanovením § 22 Stavebného zákona
3. Akceptované pripomienky dotknutých orgánov štátnej správy, samosprávy a právnických osôb sú zapracované vo výslednom návrhu Zmeny a Doplnku č. 2 Územného plánu obce Fačkov, resp. bude sa k nim prihliadať v rámci spracovania následnej projektovej dokumentácie a pred realizáciou stavieb
4. Fyzické osoby neuplatnili žiadne pripomienky k Návrhu Zmeny a Doplnku č. 2 Územného plánu obce Fačkov
5. Okresný úrad v Žiline, Odbor výstavby a bytovej politiky, Oddelenie územného plánovania preskúmal návrh Zmeny a Doplnku č. 2 Územného plánu obce Fačkov a vydal k nemu súhlasné stanovisko pod č. OÚ- ZA-OVBP-2017/025479/TOM zo dňa 4.7. 2017
6. **Súhlasí**
7. S vyhodnotením pripomienok dotknutých orgánov štátnej správy, samosprávy a právnických osôb k návrhu Zmeny a Doplnku č. 2 Územného plánu obce Fačkov
8. **Schvaľuje**
9. Zmenu a Doplnok č. 2 Územného plánu obce Fačkov v súlade s ustanovením § 26 ods. 3) Stavebného zákona.
10. VZN obce Fačkov o záväznej časti Zmeny a Doplnku č. 2 Územného plánu Obce Fačkov v súlade s ustanovením § 27 ods. 3) Stavebného zákona.

**Hlasovanie:**

|  |  |  |  |
| --- | --- | --- | --- |
| ZA: **5** | | PROTI: **0** | ZDRŽAL SA: **0** |
| Rastislav Gabaj  Tomáš Ligas | Milan Michalec  Rastislav Hollý  Ing. Lukáš Baroš |  |  |

**Uznesenie BOLO schválené**

*5.Schválenie dokladov k zabezpečeniu spolufinancovania projektu,, Z Malej Fatry do Bielych Karpát“*

Starosta oboznámil poslancov s došlou výzvou na preukázanie splnenia podmienok poskytnutia finančného príspevku na vybudovanie Oddychovej zóny a náučného chodníka v obci. Podotkol, že projekt je odporúčaný na schválenie, ale jednou s podmienok je prijatie uznesenia obecným zastupiteľstvom. Po dlhšej diskusii dal starosta hlasovať.

**Návrh uznesenia OZ:**

**schvaľuje**

1. predloženie žiadosti o NFP za účelom realizácie projektu ,, Z Malej Fatry do Bielych Karpát“, ktorého ciele sú v súlade s platným územným plánom obce v SR resp. s platným plánom rozvoja kraja v ČR a programom hospodárskeho rozvoja a sociálneho rozvoja kraja v SR
2. zabezpečenie realizácie projektu v súlade s podmienkami poskytnutia pomoci
3. zabezpečenie finančných prostriedkov na spolufinancovanie realizovaného projektu vo výške rozdielu celkových výdavkov projektu a poskytnutého NFP v súlade s podmienkami poskytnutia pomoci

**Hlasovanie:**

|  |  |  |  |
| --- | --- | --- | --- |
| ZA: **7** | | PROTI: **0** | ZDRŽAL SA: **0** |
| Marek Macko  Miroslav Gazdík  Rastislav Gabaj  Tomáš Ligas | Milan Michalec  Rastislav Hollý  Ing. Lukáš Baroš |  |  |

**Uznesenie BOLO schválené.**

*6.Rozpočtové opatrenia č. 9,10*

Starosta oboznámil poslancov s rozpočtovými opatreniami č. 9,10/2017. Po dlhšej diskusii dal starosta hlasovať.

**Návrh uznesenia OZ:**

**berie na vedomie**

* Rozpočtové opatrenie č. 9/2017

**schvaľuje**

* Rozpočtové opatrenie č. 10/2017

**Hlasovanie:**

|  |  |  |  |
| --- | --- | --- | --- |
| ZA: **5** | | PROTI: **0** | ZDRŽAL SA: **0** |
| Rastislav Gabaj  Tomáš Ligas | Milan Michalec  Rastislav Hollý  Ing. Lukáš Baroš |  |  |

**Uznesenie BOLO schválené**

*7. Rôzne*

Starosta informoval poslancov

* o zakúpení 2 ks komposterov do našej obce.
* v akom štádiu je vybudovanie zástavky na Fačkovskom sedle, na ktorú sme dostali dotáciu zo Žilinského samosprávneho kraja

L. Baroš oboznámil poslancov s hasičskou súťažou, ktorá bude spojená tento rok s vareškou. Prvýkrát sa bude konať pred základnou školou a to 27.08. 2017.

Z. Michalcová požiadala poslancov o zmenu uznesenia, ktoré bolo schválene 23.02. 2017 na obecnom zastupiteľstve pod číslom 13/2017 ako Spolufinancovanie predĺženia vodovodu do lokality u Michalcov zakúpením vodomernej šachty. Vysvetlila im, že z dôvodu napájania až siedmich domácností nie je možné zakúpiť plastovú vodomernú šachtu. Preto ich požiadala, aby to definovali v uznesení ako spolufinancovanie predĺženia vodovodu do lokality u Michalcov zakúpením materiálu na vybudovanie betónovej vodomernej šachty. Po krátkej diskusii dal starosta hlasovať.

**Návrh uznesenia OZ:**

**ruší**

uznesenie č. 13/2017 – spolufinancovanie predĺženia vodovodu do lokality u Michalcov zakúpením vodomernej šachty

**Hlasovanie:**

|  |  |  |  |
| --- | --- | --- | --- |
| ZA: **5** | | PROTI: **0** | ZDRŽAL SA: **0** |
| Rastislav Gabaj  Tomáš Ligas | Milan Michalec  Rastislav Hollý  Ing. Lukáš Baroš |  |  |

**Uznesenie BOLO schválené**

**Návrh uznesenia OZ:**

**schvaľuje**

spolufinancovanie predĺženia vodovodu do lokality u Michalcov zakúpením materiálu na vybudovanie betónovej vodomernej šachty

**Hlasovanie:**

|  |  |  |  |
| --- | --- | --- | --- |
| ZA: **5** | | PROTI: **0** | ZDRŽAL SA: **0** |
| Rastislav Gabaj  Tomáš Ligas | Milan Michalec  Rastislav Hollý  Ing. Lukáš Baroš |  |  |

**Uznesenie BOLO schválené**

*8. Diskusia*

T. Ligas požiadal starostu o zistenie informácii potrebných pre vybudovanie prechodu pre chodcov pri potravinách Fodrek.

L. Baroš pripomenul starostovi rekonštrukciu chodníka pri Hostinci Urbár.

*9.Záver*

Starosta poďakoval prítomným za účasť – OZ ukončené o 19.45 hod.

Overovatelia zápisnice : Milan Michalec

Rastislav Gabaj

Miroslav Čerňanec

starosta obce

Zapisovateľka: Zuzana Michalcová